Tionghoa

Tionghoa panèka orèng otabâ suku bhângsa sè èidentifikasi kalabân Tiongkok, biyasana lèbât suku, kabhângsa'an, kewarganaghârâân otabâ afiliasi laènna.

Orèng Tionghoa èkennal mènangka sebbuthân Zhongguoren (Hanzi tradisional: 中國人; Hanzi sederhana: 中国人) otabâ Huaren (Hanzi tradisional: 華人; Hanzi sèderhana: 华人) ḍâri pangangguy bhâsa Tionghoa baku, ḍâri orèng sè oḍi' è Tiongkok Raya bân orèng Tionghoa è perantauan. Maske kaḍuwâ nyama kasebbhut atodhu ḍâ' ka orèng Tionghoa, artèna bisa acem-macem èbidhâ'aghi ḍâri individu bân konteks. Istilah sè kapèng sèttong, umumma (tapè ta' khusus) èghuna'aghi kaangghuy aroju' warga Naghâra Republik Rakyat Tiongkok-khusussâ Tiongkok daratan. Istilah Huaren bisa èghuna'aghi kaangghuy aroju' etnis Tionghoa, bân lebbi bânnya' èghuna'aghi kaangghuy nyebbhut orèng sè oḍi' è perantauan otabâ benni warga naghâra Tiongkok.

Suku Han iyâ arèya suku bhângsa palèng rajâ è Tiongkok kalabân total 92% ḍâri total populasi daratan. Suku bhângsa nèka jhughân aropaaghi 95% ḍâri total populasi Taiwan, 92% è Hong Kong" bân 89% è Makau. Suku bhângsa panèka jhughân aropaaghi suku bhângsa sè palèng rajâ è ḍunnya, otabâ 18% ḍâri populasi manossa è ḍunnya.

È lowar Tiongkok, istilah "Han" bân "Tionghoa" segghut èyartèyaghi sala polana orèng sè èkennal otabâ èdaftaraghi mènangka Han aropaaghi suku bhângsa sè dominan è Tiongkok. Tatapèna, parlo èkaènga'è jhâ' 55 suku bhângsa minoritas è Tiongkok èyako secara resmi jhughân abhângsa Tiongkok.

Orèng-orèng ḍâri Taiwan (nyama resmi: Republik Tiongkok), bisa jhughân èsebbhut "Tionghoa" è pan-bârâmpan konteks, sanajjân biyasana èsebbhut "orèng Taiwan". Wilayah Taiwan panèka wilayah sè èperḍebbataghi bân Republik Tiongkok otabâ Taiwan anḍi' pangakowan keḍaulatan sè abâtes.

Istilah "Tionghoa perantauan" èghuna'aghi kaangghuy amaksod orèng-orèng ḍâri katoronan Tiongkok sè oḍi' è seberang tasè' bân warga Naghârâ Tiongkok sè oḍi' è lowar Tiongkok, tapè lebbi umum èmaksod ḍâ' ka sè kapèng sèttong.

 Tionghoa perantauan 
Tionghoa perantauan aroju' ḍâ' orèng-orèng sè anḍi' wârisan kabudhâjâ'ân Tionghoa bân oḍi' è lowar Republik Rakyat Tiongkok bân Taiwan mènangka hasèl ḍâri diaspora sè èterrossaghi. Orèng sè anḍi' sèttong otabâ lebbi leluhur Tionghoa bisa nganggep dhibi'na orèng Tionghoa perantauan. Orèng-orèng ksaeebhut bisa acem-macem kalabân cakupan sèluas ḍâlem hal asimilasi bhudhâjâ. È pan-bârâmpan kennengngan è dhunnya, enklave etnik  sè èkennal mènangka Chinatown (kampong Tionghoa) iya arèya kennengnganna orèng Tionghoa perantauan.

È Asia Tenggara, orèng katoronan Tionghoa nyebbut dhibi'na 華人 (Huárén) benni (中國人 Zhōngguórén), istilah sè kapèng ḍuwâ' lebbi umum èmaksod ḍâ' warga naghârâ Republik Rakyat Tionghoa bân Republik Tiongkok otâbâ Taiwan. Hal panèka khusussa kadhâddhiyân è komunitas Tionghoa è Asia Tenggara. Istilah Zhongguoren anḍi' aspek sè lebbi politis bân ideologis ḍâlem kaghuna'na, samantara bânnya' orèng è Tiongkok aghuna'aghi Zhongguoren kaangghuy ngartè'èn etnisitas Tionghoa, bâḍâ sabâgiyân orèng è Taiwan sè bhâkal nolak nalèka èsebbhut Zhongguoren.

 Congu' jhughân 

 Naghârâ kalabân populasi signifikan 
 Tionghoa Malaysia
 Tionghoa Singapura
 Tionghoa Thailand

 Naghârâ kalabân populasi sè bânnya' 

 Tionghoa Amerika
 Tionghoa Indonesia
 Tionghoa Australia
 Tionghoa Kanada
 Tionghoa Fillipina
 Tionghoa Selandia Baru

 Naghârâ laènna kalabân populasi Tionghoa 

 Tionghoa Amerika Serikat
 Tionghoa Argentina
 Tionghoa Brasil
 Tionghoa Britania Raya
 Tionghoa Brunei
 Tionghoa Myanmar
 Tionghoa Kamboja
 Tionghoa Karibia
 Tionghoa Kuba
 Tionghoa Republik Dominika
 Tionghoa Guyana
 Tionghoa Italia
 Tionghoa Jamaika
 Tionghoa Korea
 Tionghoa Laos
 Tionghoa Meksiko
 Tionghoa Peru
 Tionghoa Puerto Riko
 Tionghoa Rusia
 Tionghoa Suriname
 Tionghoa Trinidad dan Tobago
 Tionghoa Venezuela
 Tionghoa Vietnam